ꦥ꦳ꦺꦱ꧀ꦧꦸꦏ꧀

꧋ꦥ꦳ꦺꦱ꧀ꦧꦸꦏ꧀ꦲꦶꦏꦸꦱꦶꦠꦸꦱ꧀ꦗꦫꦶꦔꦤ꧀ꦩꦸꦁꦒꦸꦲꦶꦁꦗꦼꦗꦫꦶꦁꦱꦺꦴꦱꦶꦪꦭ꧀ꦏꦁꦢꦶꦭꦸꦚ꧀ꦕꦸꦫꦏꦺꦠꦁꦒꦭ꧀꧇꧔꧇ꦥ꦳ꦺꦧꦿꦸꦮꦫꦶ꧇꧒꧐꧐꧔꧇ꦭꦤ꧀ꦢꦶꦪꦱꦩꦂꦏꦺꦴꦗ꦳ꦸꦏꦼꦂꦧꦼꦒ꧀꧈ꦭꦸꦭꦸꦱꦤ꧀ꦲꦂꦮ꦳ꦂꦢ꧀ꦭꦤ꧀ꦩꦤ꧀ꦠꦺꦤ꧀ꦩꦸꦫꦶꦢ꧀ꦲꦶꦁꦄꦂꦢ꧀ꦱ꧀ꦭꦺꦲꦶꦲꦶꦒ꦳꧀ꦱ꧀ꦏꦸꦭ꧀꧈ꦠꦠꦲꦁꦒꦺꦴꦠꦤꦺꦥ꦳ꦺꦱ꧀ꦧꦸꦏ꧀ꦮꦶꦮꦶꦠꦤꦺꦢꦶꦮꦠꦼꦱꦶꦩ꧀ꦭꦶꦒꦶꦏꦁꦒꦺꦴꦱꦶꦱ꧀ꦮꦱꦶꦱ꧀ꦮꦱꦏꦲꦂꦮ꦳ꦂꦢ꧀ꦏꦺꦴꦭꦺꦗ꧀꧉ꦫꦺꦴꦁꦮꦸꦭꦤ꧀ꦕꦤ꧀ꦢꦏꦺ꧈ꦠꦠꦲꦁꦒꦺꦴꦠꦤꦺꦢꦶꦧꦸꦏꦏ꧀ꦏꦁꦒꦺꦴꦱꦶꦱ꧀ꦮꦱꦶꦱ꧀ꦮꦥꦮꦶꦪꦠꦤ꧀ꦥꦮꦶꦪꦠꦤ꧀ꦭꦶꦪꦤꦺꦏꦪꦠ:ꦧꦺꦴꦱ꧀ꦠꦺꦴꦤ꧀(ꦧꦺꦴꦱ꧀ꦠꦺꦴꦤ꧀ꦕꦺꦴꦭ꧀ꦭꦺꦒꦺ꧈ꦧꦺꦴꦱ꧀ꦠꦺꦴꦤ꧀ꦪꦸꦤꦶꦮ꦳ꦺꦂꦱꦶꦠꦶ꧈ꦩꦻꦠ꧈ꦠꦸꦥ꦳꧀ꦠ꧀ꦱ꧀)꧈ꦫꦺꦴꦕ꧀ꦲꦺꦱ꧀ꦠꦺꦂ꧈ꦱ꧀ꦠꦤ꧀ꦥ꦳ꦺꦴꦂꦢ꧀꧈ꦤꦪꦈ꧈ꦤꦺꦴꦂꦛ꧀ꦮꦺꦱ꧀ꦠꦺꦂꦤ꧀‌꧈ꦭꦤ꧀ꦏꦧꦺꦃꦥꦮꦶꦪꦠꦤ꧀ꦲꦶꦁꦱꦗꦼꦫꦺꦴꦤꦶꦁꦆꦮ꦳ꦶꦭꦺꦪꦒꦸꦮꦺ꧉ꦩꦤꦺꦏꦮꦂꦤꦥꦮꦶꦪꦠꦤ꧀ꦭꦸꦲꦸꦂꦧꦚ꧀ꦗꦸꦂꦢꦶꦠꦩ꧀ꦧꦲꦏꦺꦲꦶꦁꦢꦊꦩ꧀ꦱꦠꦲꦸꦤ꧀ꦱꦮꦶꦱꦺꦭꦸꦚ꧀ꦕꦸꦫꦤꦺꦲꦶꦏꦸ꧉ꦮꦸꦱꦤ꧈ꦮꦺꦴꦁꦮꦺꦴꦁꦏꦁꦢꦸꦮꦺꦲꦭꦩꦠ꧀ꦭꦪꦁꦌꦭ꧀ꦱꦮꦶꦗꦶꦤꦶꦁꦈꦤꦶꦮ꦳ꦼꦂꦱꦶꦠꦱ꧀(ꦏꦪꦢꦺꦤꦺ꧉ꦌꦢꦸ꧈꧉ꦄꦕ꧈ꦈꦏꦭꦱꦥ꧉)ꦱꦏꦱꦻꦤ꧀ꦢꦺꦔꦶꦁꦢꦺꦴꦚꦲꦸꦒꦧꦶꦱꦒꦧꦸꦁꦲꦶꦁꦱꦶꦠꦸꦱ꧀ꦲꦶꦏꦶ꧉

꧋ꦱꦧꦚ꧀ꦗꦸꦫꦺ꧈ꦲꦸꦒꦢꦶꦏꦺꦩ꧀ꦧꦔꦏꦺꦗꦫꦶꦔꦤ꧀ꦏꦁꦒꦺꦴꦥꦮꦶꦪꦠꦤ꧀ꦥꦮꦶꦪꦠꦤ꧀ꦭꦸꦲꦸꦂꦭꦤ꧀ꦱꦮꦠꦫꦏꦸꦩ꧀ꦥꦺꦤꦶꦒꦺꦢꦺ꧉ꦮꦶꦮꦶꦠ꧀꧇꧑꧑꧇ꦱꦺꦥ꧀ꦠꦺꦩ꧀ꦧꦺꦂ꧇꧒꧐꧐꧖꧇꧈ꦮꦺꦴꦁꦏꦁꦣꦸꦮꦺꦄꦭꦩꦠ꧀ꦭꦪꦁꦌꦭ꧀ꦄꦥꦮꦌꦧꦶꦱꦤ꧀ꦝꦥ꦳꧀ꦠꦂꦆꦁꦥ꦳ꦕꦺꦧꦺꦴꦎꦏ꧀꧈ꦱꦶꦁꦔꦁꦒꦺꦴꦥ꦳ꦼꦱ꧀ꦧꦸꦏ꧀ꦧꦶꦱꦩꦶꦭꦶꦃꦒꦧꦸꦁꦱꦶꦗꦶꦈꦠꦮꦭꦸꦮꦶꦃꦗꦫꦶꦔꦤ꧀ꦏꦁꦄꦤ꧈ꦏꦪꦠꦗꦫꦶꦔꦤ꧀ꦢꦼꦢꦱꦂꦄꦱꦭ꧀ꦥꦮꦶꦪꦠꦤꦺ꧈ꦥꦥꦤꦺꦚꦩ꧀ꦧꦸꦠ꧀ꦒꦮꦺ꧈ꦲꦸꦠꦮꦮꦼꦮꦼꦁꦏꦺꦴꦤꦺꦒꦺꦪꦺꦴꦒꦿꦥ꦳ꦶꦱ꧀꧈

꧋ꦔꦤ꧀ꦠꦶꦗꦸꦭꦶ꧇꧒꧐꧐꧗꧇꧈ꦏꦁꦏꦢꦥ꦳꧀ꦠꦂꦔꦁꦒꦺꦴꦱꦶꦠꦸꦱ꧀ꦲꦶꦏꦶꦒꦸꦁꦒꦸꦔꦺꦒꦼꦢꦺꦢꦺꦮꦺꦲꦶꦁꦲꦤ꧀ꦠꦫꦤꦺꦱꦶꦠꦸꦱ꧀ꦱꦶꦠꦸꦱ꧀ꦭꦶꦪꦤꦺꦏꦁꦏꦮꦶꦒꦠꦺꦤꦺꦲꦶꦁꦧꦧꦒꦤ꧀ꦥꦮꦶꦪꦠꦤ꧀‌꧈ꦪꦲꦶꦏꦸꦥꦸꦚ꧀ꦗꦸꦭ꧀꧇꧓꧔꧇ꦪꦸꦠꦲꦁꦒꦺꦴꦠꦄꦏ꧀ꦠꦶꦥ꦳꧀ꦱꦏꦱꦻꦤ꧀ꦢꦺꦔꦶꦁꦢꦺꦴꦚ꧉ꦮꦶꦮꦶꦠ꧀ꦱꦼꦥ꧀ꦠꦺꦩ꧀ꦧꦺꦂ꧇꧒꧐꧐꧖꧇ꦔꦤ꧀ꦠꦶꦱꦼꦥ꧀ꦠꦺꦩ꧀ꦧꦼꦂ꧇꧒꧐꧐꧗꧇꧈ꦲꦸꦫꦸꦠꦤꦺꦩꦸꦤ꧀ꦢꦏ꧀ꦱꦏꦲꦸꦫꦸꦠ꧀꧇꧖꧐꧇ꦢꦝꦶꦲꦸꦫꦸꦠ꧀꧇꧗꧇ꦩꦶꦤꦁꦏꦱꦶꦠꦸꦱ꧀ꦏꦁꦥꦭꦶꦁꦏꦼꦉꦥ꧀ꦢꦶꦧꦸꦏꦏ꧀‌ꦭꦤ꧀ꦩꦶꦤꦁꦏꦱꦶꦠꦸꦱ꧀ꦲꦁꦏꦱꦶꦗꦶꦔꦼꦤꦤꦶꦥ꦳ꦺꦴꦠꦺꦴꦲꦶꦁꦄꦩꦺꦫꦶꦏꦱꦫꦺꦏꦠ꧀ꦏꦤ꧀ꦛꦶ꧇꧘꧇꧈꧇꧕꧇ꦪꦸꦠꦥ꦳ꦺꦴꦠꦺꦴꦢꦶꦩꦺꦴꦠ꧀ꦱꦧꦼꦤ꧀ꦢꦶꦤꦤꦺ꧈ꦔꦸꦁꦏꦸꦭꦶꦱꦶꦠꦸꦱ꧀ꦲꦸꦩꦸꦩ꧀ꦭꦶꦪꦤꦺꦏꦪꦠꦥ꦳꧀ꦭꦶꦏꦼꦂ꧉

 ꦕꦛꦼꦠꦤ꧀ꦱꦶꦏꦶꦭ꧀ 

 ꦥꦿꦤꦭꦱꦶꦏꦶꦭ꧀ 

 ꦥ꦳ꦺꦱ꧀ꦧꦸꦏ꧀
 ꦧ꧀ꦭꦺꦴꦒ꧀ꦉꦱ꧀ꦩꦶꦥ꦳ꦺꦱ꧀ꦧꦸꦏ꧀
 ꦥ꧀ꦔꦠ꧀ꦥ꦳ꦺꦴꦂꦩꦥ꦳ꦺꦱ꧀ꦧꦸꦏ꧀
 With friends like this... - The ugly truth about the founders of Facebook In The Guardian, 14.01.2008

Kategori:Jaringan sosial kahubung
Kategori:Média
Kategori:ꦲꦏ꧀ꦱꦫꦗꦮ